Afganistani peaminister

Afganistani peaminister (puštu keeles د افغانستان لومړی وزیر, dari keeles رئیس‌الوزرای افغانستان) on Afganistani valitsusjuht. Ametikoht loodi 1927. aastal ning toona määras peaministri kuningas. Afganistani Kuningriigi lõpuni 1973. aastal oli peaminister sisuliselt kuninga nõunik. 1980. aastatel sai peaministrist valitsusjuht. Pärast Ameerika Ühendriikide sissetungi kehtestati presidentaalne riigikord ning aastatel 2004–2021 peaministri institutsiooni Afganistanis ei olnud. Ameerika Ühendriikide vägede lahkumisega tuli 2021. aastal uuesti võimule Taliban ning peaministri ametikoht taastati.

Septembris 2021 teatas riigis de facto kontrolli haaranud Taliban, et taastatud Afganistani Islamiemiraadi ajutise valitsuse peaministri kohusetäitjaks saab usutegelane Hasan Akhund. Valitsusjuht allub emiraadi juhile, kelleks on 2021. aastal Hibatullah Akhundzada.

Ajalugu
Kuningriik

Ministrite nõukogu esimees ehk valitsusjuht ei olnud mitte peaminister, vaid kuningas. Peaminister juhtis valitsuse tööd ainult kuninga äraoleku ajal.

Aastani 1963 nimetas kuningas Moḩammad Zāher Shāh peaministriteks oma sugulasi. Kuningas sai peaministrit ka oma äranägemise järgi ametist vabastada. Aastal 1963 olukord muutus ning peaministrist sai sisuliselt valitsuskabineti juht. Kuningas Zahir-šahh taganes valitsuse tööst ning andis suure osa täidesaatvast võimust demokraatlikult valitavatele poliitikutele.

1964. aasta Afganistani põhiseadusega sai peaminister õiguse kuninga surma korral kokku kutsuda Valimiskogu. Peaminister andis valitsuse töö üldsuuna kohta aru parlamendile.

Demokraatlik Vabariik
Aprillis 1978 tapeti riigipöörde käigus president Mohammed Daoud Khan ning toimus sauri revolutsioon. Võimule tuli Afganistani Rahvademokraatlik Partei (ARDP), mis määras 1980. aastatel peaministreid ise.

Peaministri nimetas ametisse president ning peaminister nimetas ametisse ministrite nõukogu. Valitsuse ülesanded olid sise- ja välispoliitika väljatöötamine ning elluviimine, majanduspoliitika tegemine, eelarve väljatöötamine ning avaliku korra tagamine.

1987. aasta põhiseaduse järgi pidi president valitsuse moodustamiseks määrama peaministri. Peaminister sai valitsust laiali saata. Mitmed Afganistani DV presidendid määrasid iseennast peaministriks. Peaministri kui valitsusjuhi institutsioon kadus Nõukogude Liidu sissetungiga. Võim koondus ARDP peasekretäri või KHAD-i direktori kätte.

1990. aasta põhiseadusesse kirjutati, et peaminister peab olema sündinud Afganistanis.

Islamiriik

President Moḩammad Najībullāhi valitsuse lagunemisega rajati uus Afganistani riik ning peaministri ametikoht sai taas tähtsaks. Islamiriigi perioodil konkureerisid peaminister ja president tihti. Aastatel 1992–1996 riik sisuliselt ei töötanud, peaministri ametikoht oli de facto tseremoniaalne, kuna keskvõim oli väga nõrk.

Islamiemiraat

Aastal 1996 tuli võimule Taliban ning rajati Afganistani Islamiemiraat. Talibani juhi asetäitjat nimetati tihti Afganistani peaministriks. Aastal 2001 peaminister Mohammad Rabbani suri ning Taliban ei nimetanud uut peaministrit.

Septembrini 1997 oli de jure ametis ka eelmise valitsuse peaminister, kuna seda toetavad jõud formuleerusid 2001. aastani Talibani-vastaseks mässuliikumiseks.

Septembris 2021 taastas Taliban peaministri ametikoha.

Peaministrite loend
Kaldkirjas kuupäevad märgivad ametiaja de facto jätku.
 Nimi Pilt Eluaastad Ametiaeg Erakond Algus Lõpp Pikkus Afganistani Kuningriik (1926–1973) Shir Ahmad 100px u 1885–? 25. oktoober 1927 jaanuar 1929 1 aasta ja 2 kuud Parteitu  Shir Giyan 100px suri 1929 jaanuar 1929 1. november 1929 10 kuud Parteitu  Mohammad Hashim Khan 100px 1884–1953 1. november 1929 9. mai 1946 16 aastat ja 189 päeva Parteitu  Amanat Lewana 100px Pole teada u 1944 u 1946 u 2 aastat Pole teada  Shah Mahmud Khan 100px 1890–1959 9. mai 1946 7. september 1953 7 aastat ja 121 päeva Parteitu  Mohammed Daoud Khan 100px 1909–1978 7. september 1953 10. märts 1963 9 aastat ja 184 päeva Parteitu  Mohammad Yusuf 100px 1917–1998 10. märts 1963 2. november 1965 2 aastat ja 237 päeva Parteitu  Mohammad Hashim Maiwandwal 100px 1919–1973 2. november 1965 11. oktoober 1967 1 aasta ja 343 päeva Parteitu Progressiivne Demokraatlik Partei  Abdullah Yaqta 100px 1914–2003 11. oktoober 1967 1. november 1967 21 päeva Parteitu  Mohammad Nur Ahmad Etemadi 100px 1921–1979 1. november 1967 9. juuni 1971 3 aastat ja 220 päeva Parteitu  Abdul Zahir 100px 1910–1982 9. juuni 1971 12. november 1972 1 aasta ja 156 päeva Parteitu  Mohammad Musa Shafiq 100px 1932–1979 12. november 1972 17. juuli 1973 247 päeva Parteitu  Ametikoht kaotati (1973–1978) Afganistani Demokraatlik Vabariik (1978–1992) Nur Muhammad Taraki 100px 1917–1979 1. mai 1978 27. märts 1979 330 päeva Rahvademokraatlik Partei  Hafizullah Amin  1929–1979 27. märts 1979  27. detsember 1979 275 Rahvademokraatlik Partei  Babrak Karmal 100px 1929–1996 27. detsember 1979 11. juuni 1981 1 aasta ja 166 päeva Rahvademokraatlik Partei  Sultan Ali Keshtmand 100px 1935– 11. juuni 1981 26. mai 1988 6 aastat ja 350 päeva Rahvademokraatlik Partei  Mohammad Hasan Sharq 100px 1925– 26. mai 1988 21. veebruar 1989 271 päeva Parteitu  Sultan Ali Keshtmand 100px 1935– 21. veebruar 1989 8. mai 1990 1 aasta ja 76 päeva Rahvademokraatlik Partei  Fazal Haq Khaliqyar 100px 1934–2004 8. mai 1990 15. aprill 1992 1 aasta ja 343 päeva Rahvademokraatlik Partei Kodumaa Partei  Afganistani Islamiriik (1992–2002) Abdul Sabur Farid Kohistani 100px 1952–2007 6. juuli 1992 15. august 1992 40 päeva Hezb-e Islami Gulbuddin  Puudus (15. august 1992 – 17. juuni 1993) Gulbuddin Hekmatyar 100px 1947– 17. juuni 1993 28. juuni 1994 1 aasta ja 11 päeva Hezb-e Islami Gulbuddin  Arsala Rahmani Daulat 100px 1937–2012 28. juuni 1994 1995 1 aasta Ittehad-e Islami  Ahmad Shah Ahmadzai 100px 1944–2021 1995 26. juuni 1996 1 aasta Ittehad-e Islami  Gulbuddin Hekmatyar 100px 1947– 26. juuni 1996 11. august 1997 1 aasta ja 46 päeva Hezb-e Islami Gulbuddin  Abdul Rahim Ghafoorzai 100px 1947–1997 11. august 1997 21. august 1997 10 päeva Parteitu  Afganistani Islamiemiraat (1996–2001) MullaMohammad Rabbani 100px 1955–2001 27. september 1996 13. aprill 2001 4 aastat ja 198 päeva Taliban  MawlawiAbdul Kabir 100px 1958– 16. aprill 2001 13. november 2001 211 päeva Taliban  Ametikoht kaotatud (13. november 2001 – 7. september 2021) Afganistani Islamiemiraat (2021–) MullaHasan Akhund 100px snd vahemikus 1945–1958 7. september 2021 17. mai 2023 1 aastat ja 252 päeva Taliban  MullaAbdul Kabir 100px 1958– 17. mai 2023 Ametis  Taliban 

Ajajoon

Vaata ka
 Afganistani president
 Afganistani riigipeade loend
 Tegevjuht (Afganistan)

Viited